BioFoto

Medlemstreff på Tautra tirsdag 31.august kl 17.30
2021-08-31 17:30 - 23:00 (Europe/Paris)
Se mer informasjon på bloggen og i epost.

Midt-Norge: medlemstur til Grytdalen
2024-09-01 09:00 - 16:00 | Grytdalen, Sognli forsøksgård, Orkland
Vi inviterer til medlemstur søndag 1.september 2024. Denne gangen tar vi turen til Grytdalen, i Orkland kommune søndag 1.september 2024.
Grytdalen er naturreservat, og er med sine sine 39 000 daa et av de største naturreservatene i Norge.

Foto: Linda Bjørgan

Tema for dagen
Hovedtema for dagen er makrofotografering, men det er selvsagt fritt fram for andre motiver også. Det er også muligheter for å ta bilder av gammelskog, som er tema for klasse 3 i årets fotokonkurranse.
Faglig ansvarlig og kjentmann er Lars Andreas Dybvik, mens turleder er Linda Bjørgan.
Tidsplan
Vi møtes ved Songli forsøksgård, Orkland kl 09.00, hvor vi setter fra oss bilene.

Vi får en kort økt med faglig påfyll om makrofotografering v/Lars Andreas, som også gir oss en makrooppgave. Deretter er det fotografering etter eget ønske i området (vi skal ikke gå langt).

Vi finner oss en base ved for makrofotograferinga og Lars Andreas vil være tilgjengelig for råd og tips undervegs ved behov.
Vi møtes for felles lunsjpause kl 12, og turen avsluttes senest kl 16.
Ta med

Ta med matpakke og gjerne varm drikke.
Et sitteunderlag kan være greit, for vi spiser matpakka ute i terrenget.
Fotoutstyr etter eget ønske, gjerne makroobjektiv om du har, men ikke noe krav.
Klær og sko etter været. Vi anbefaler regnbukse slik at du kan krype rundt i terrenget i jakt på makromotiver. Selv om det skulle bli oppholds, er det vått i terrenget. Ta derfor også på gode vanntette tursko (ikke joggesko).

Hva skjer etterpå?

Vi ønsker at deltakerne skal sende inn ett makrobilde fra dagen hver. Lars Andreas plukker ut et representativt utvalg til lærerik evaluering og kommentering på medlemsmøtet vårt 24. september 2024. Mer om dette vil du finne i rundskriv for september.

Og er du ikke medlem ennå, er du hjertelig velkommen til å melde deg inn. Det gjør du her: https://biofoto.no/bli-medlem/

Medlemsmøte BFS
2024-09-03 18:00 - 20:45 | Rådhuskvartalet, Rådhusgata 18, KRISTIANSAND
Foredrag
*Bjørn Vidar Olsson
*Paul Mjaaland
Webinar
*Innlogging nettside
**Innlevering fotokonkurranse
Arrangement BFS & VFN – invitasjon
*11-13 oktober – fototur
*15. oktober – villmarkskveld i Vennesla kino m.bl. Tobias Gjerde
MF
*Septemberkonkurransen – “landskap”
*Topp 5

Online møte om innlevering til fotokonkurransen
2024-09-03 19:00 - 20:30 | Online på Teams
Link til møtet er sendt til alle våre medlemmer på mail.

Medlemsmøte 4. september – Villsvin og andre svenske skapninger med Torbjørn Pehrsen
2024-09-04 19:00 - 21:00 | OsloMet Kjeller, Kunnskapsveien 55, Kjeller, 2007, Norway
Møter med villsvin og andre svenske skapninger – Torbjørn Pehrsen
Pehrsen sier om foredraget: “I 2014 var jeg på en av mine årlige turer til Hornborgasjön. Der traff jeg en som kom med tips om et spennende område. Vi dro dit, og opplevde et rikt dyreliv. Vi så blant annet noen villsvin. Det var spennende, og siden har det blitt opptil et par turer i året dit. Foredraget handler om møter med villsvina, men også bilder fra et par andre steder i Sverige.”

Om foredragsholderen:
Torbjørn Pehrsen er 54 år. Han jobber med analyse og rapportering, i SpareBank 1. Avkoblingen fra arbeidshverdagen på kontor, i form av naturfoto, betyr mye. Han har tatt bilder siden ung alder, og startet som en mer rendyrket naturfotograf rundt 2010. Det har blitt en del turer i Norge, Sverige og Finland. En del av disse stedene har blitt gjengangere, som han alltid lengter tilbake til.
Temaet for kveldskonkurransen er adferd.

Kurs i Photo AI (Topaz) - Biofoto Hordaland
2024-09-12 18:00 - 20:00 | Åsane kulturhus, Klasserom 1050, Åsane senter 52, Bergen, Vestland, 5116, Norway
Torsdag 12 September blir det kurs i Topaz Photo AI ved Anders Lundberg.
Photo AI er et veldig nyttig verktøy for fotografer. Det brukes til å fjerne støy, og gjøre bildene skarpere. For å ha fullt utbytte av kurset er det greit å ha med egen PC med Photo AI installert, slik at du kan redigere dine egne bilder, og få hjelp av Anders underveis.
Kurset er i klasserom 1050 i Åsane Kulturhus. Maks 15 deltagere, påmelding til Per Ivar (tyttis@online.no)
Vel møtt!

Rogaland: medlemsmøte med Staffan Widstrand
2024-09-12 18:30 - 20:30 | Stavanger Foto, Sjøhagen 11, Stavanger
Høstens første medlemsmøte er torsdag 12. september kl. 18.30 hos Stavanger foto, Sjøhagen 11, Stavanger.
I samarbeid med Stavanger Foto og Sony har vi da gleden av å invitere til et spennende foredrag ved den anerkjente svenske naturfotografen Staffan Widstrand.
Konkurransen er nå åpen for våre medlemmer. Gå inn på biofoto.flogvit.com. Obs. Merk kort frist for innlevering av bilder til september-konkurransen førstkommende søndag 8. september før midnatt.

Fototur til Helvete
2024-09-15 10:00 - 21:00 | Espedalsvegen 656, Espedalsvegen 656, Espedalen, 2658, Norway
Vi møter ved parkeringsplassen kl 1000. Inngang for medlemmer dekkes av Biofoto Innlandet. Vi går en runde nede i juvet og bruker god tid til å fotografere. Vi har videre mulighet, for de som ønsker, å ta en tur til en fjelltopp i nærheten som heter Trona. Info om turen finner du her: https://ut.no/turforslag/1112179091/trona For mer informasjon om stedet vi skal til, gå inn på: https://helvete.info og deres facebookside: https://www.facebook.com/helveteiespedalen
Ta med gode sko/støvler og klær som tåler vann. Det kan være bløtt nede i jettegrytene, og ut fra værmeldingen i uken som kommer, ser det ut som det kan komme mye vann. Vi ser også på muligheten for en felles grilling til lunsj, men uansett lurt å ta med en liten nistepakke.
Ser frem til en flott fototur med likesinnede!

Stetind - Medlemstur
2024-09-19 - 2024-09-22 | Stetind, Norge
Tur til Stetind – vakker og skremmende – Norges nasjonalfjell.
Over flere år har Asgeir Kvalvik fotografert Stetind til alle døgnets tider og gjennom alle årstider. Forfatteren bak boka “Stetind”.
Vi legger vår medlemstur til områdene rundt Stetind. Asgeir vil være guide og vise oss sine beste steder å fotografere Stetind fra.
Påmelding er lagt ut på vårt lukkede facebook gruppe
Google maps: https://maps.app.goo.gl/y4CLMQdcjPFxaJUr6
Vi gleder oss til tur! Håper du vil være med!

Tur til Herdla - Biofoto Hordaland
2024-09-21 11:00 - 13:30 | Herdla, Herdla, Askøy, Vestland, 5315, Norway
Denne lørdagen tar vi turen til Herdla. Alle fugleinteresserte i Hordaland kjenner godt til det rike og mangfoldige fuglelivet på Herdla. Her vil det bli anledning til å ta flotte bilder, og hvem vet – kan hende dukker det opp en art du ikke har festet til minnebrikken tidligere.
Turleder er Jan Helge Fosså, ingen påmelding. Nærmere info om frammøte tid og nøyaktig sted kommer i en egen mail.
Dette blir en fin anledning til en fototur med gode foto- og fuglevenner i et av våre mest kjente fuglereservat.
Mer info følger,
Vel møtt!

Medlemsmøte Midt-Norge
2024-09-24 18:00 - 21:00 | Byåsen videregående skole, Selsbakkveien 34, Trondheim, 7027
Høstens første medlemsmøte holdes 24. september på Byåsen videregående skole.
Sett av datoen. Program for kvelden kommer

Tur til Dovre - Biofoto Hordaland
2024-09-26 - 2024-09-29 | Dovre, Furuhauglie 80, Dovre, Dovrefjell, 2660, Norway

Medlemsmøte i Biofoto Innlandet
2024-10-10 19:00 - 21:00 | Ringsaker bibliotek, Brumunddal, 2380, Norge
Medlemsmøte 10. oktober – foredrag med Arnfinn Johansen
Sted: Ringsaker bibliotek, Brumunddal
Tid: 10. oktober kl. 1900
Naturfoto i Maasai Mara med Oltepesi Tented Safari Camp

I dette foredraget vil Arnfinn dele egne erfaringer knyttet til naturfotografering i Maasai Mara i Kenya. Foredraget er todelt:
Det første temaet vil omhandle alt man kan lure på i forbindelse med en slik safari, slik som hvordan man pakker og får med seg fotoutstyret på flyet, booking av reise og detaljer rundt dette, mulighet for kjentmann fra Oltepesi som tar i mot på Nairobi flyplass, evt vaksiner man trenger, innreisedokument (ETA), og andre praktiske forberedelser. Man vil også få info om hvordan man bor i egne safaritelt i Oltepesi, måltider på savannen og middag i restaurantteltet i campen, menyen (vegetarisk, allergier osv), og annen praktisk info ift typisk døgnrytme, lading av batterier, laundry service osv.

Deretter vil Arnfinn vise hvordan fotograferingen foregår! Maasai Mara er jo alle naturfotografers drøm! Inntrykkene står i kø og overveldende, og det er action og dyr overalt! Opplevelsen er så fantastisk at man nesten blir helt satt ut! Så hvordan kan man forberede seg best mulig fotomessig? Vi går gjennom ulike fotografiske “mål” man kan ha for safarien, og ser på bilder som eksemplifiserer dette. Vi ser også på mulighetene som tilbys gjennom campens spesialbygde og åpne biler med mulighet for lavt perspektiv, og hvordan man får hjelp av de spesialtrente Maasai guidene som er erfarne mht å jobbe med naturforfotografer.

Dialog underveis i foredraget er ønskelig! Tenk derfor gjerne gjennom spørsmål og/eller egne erfaringer man ønsker å dele! Vel møtt!

Lokallagsledermøte skype
2024-10-11 00:00
Skype møte kl. 19:00

Fotohelg på Stave gård - Vanse - BFS
2024-10-11 - 2024-10-13 | Stave gård, Vanse, Stave, Vanse, Agder, 4560, Norway
Inkludert i prisen:
*foredrag fredag og lørdag ved Carl-Erik Kilander og Sissel Kristiansen.
*guiding
*frokost, niste, og middag fredag kveld og lørdag kveld.
Medlemmer kr 1100,-. Ikke-medlemmer kr 1500,-.
Oppmøte fredag kl. 18.00 – 18.30.
(Helga er fullbooket)

Tur til Alvøen - Biofoto Hordaland
2024-10-12 11:00 - 13:30 | Alvøen, Alvøveien 150, Bergen, Vestland, 5179, Norway
Lørdag 12 Oktober blir det tur til Alvøen. Dette er en liten perle med mange fine fotomuligheter. Ingen påmelding, nærmere detaljer om tid og sted for oppmøte kommer senere.
Turleder er Roald Anfinsen
Bli med på tur!

Fotokveld - Kulturuka i Vennesla
2024-10-15 19:00 - 21:30 | Vennesla kino, Venneslamoen 19, Vennesla, Agder, 4700, Norway
BioFoto Sørlandet samarbeider med Vennesla Film & Naturfotoklubb om en fotokveld i Vennesla Kulturhus under Kulturuka i Vennesla. Vi får besøk av selveste Tobias Gjerde. Tobias er en virkelig stjerne i naturfotomiljøet, og dette vil bli en fantastisk fotokveld. Arrangementet er offentlig og åpent for alle!
Dørene åpner kl. 18.00. Arrangementet starter kl. 19.00.
Medlemmer av BioFoto Sørlandet og Vennesla Film & Naturfotoklubb gratis inngang.
Ikke-medlemmer kr 50,-.
Servering av kaffe og kaker, og naturfotomagasinet “Naturfotografen” (medlemsbladet til BioFoto) får du inkludert.

Kort om foredraget “Villmarkens stemninger”
Naturfotografering er en forenkling av den mektige villmarken. Bortsett fra synet, er alle andre sanseinntrykk strippet bort, og bilder mangler ofte kontekst. Dermed kan det fort bli et todimensjonalt uttrykk. Men ved å fange villmarkens unike stemninger, kan vi gjenskape selve kjernen av naturopplevelsen – hva vi følte da vi trykket på utløseren. I dette foredraget inviterer jeg ut i snøstorm på snaufjellet, til soloppgang ved tjernet og skumring i gammelskogen. Med bilder og video, tar jeg dere med ut i villmarken for å oppleve dens magiske stemninger.

Om Tobias Gjerde
Jeg heter Tobias Gjerde og er en 20 år gammel naturfotograf. Så lenge jeg kan huske har jeg oppsøkt naturen så ofte som mulig – med kameraet ved min side. Jeg synes det er vel så spennende å oppdage originale og kreative måter å fotografere vanligere dyrearter, som det er å oppleve mer sky og uvanlige arter i søkeren. Gjennom bildene mine ønsker jeg å forevige og dele naturopplevelser, fange naturens ubeskrivelige skjønnhet, samt belyse viktigheten av å ivareta det siste vi har av sann villmark.

Naturfotodag 17. oktober under Stavanger fotos fotomesse
2024-10-17 | Stavanger Foto, Sjøhagen 11, Stavanger
Tradisjon tro dedikerer Stavanger foto en hel dag til naturfoto i samarbeid med BioFoto Rogaland under deres årlige fotomesse. Ta derfor en særlig kikk på programmet torsdag 17. oktober! Det vil også være innslag av naturfoto de øvrige dagene under fotomessa. Fullt program finner du på: Fotomesse 2024 – Stavanger foto
Oktober-konkurransen er åpen for innsending av bilder tom 13. oktober. Vinneren blir kjent 17. oktober kl. 18.30, men blir denne gangen kun annonsert digitalt.

Kurs i Capture One - Biofoto Hordaland
2024-10-17 18:00 - 20:00 | Åsane kulturhus, Klasserom 1050, Åsane senter 52, Bergen, Vestland, 5116, Norway
Torsdag 17 Oktober blir det kurs i Capture One, ved Anders Lundberg. Capture One er meget kraftig verktøy til å redigere bildene dine, og blir regnet som et fullgodt alternativ til Lightroom.
Om du er ny i bilderedigering, eller bare nysgjerrig på et nytt redigeringsprogram, er dette kurset for deg! For å ha fullt utbytte av kurset er det viktig at du tar med egen PC med Capture One installert.
Kurset er i klasserom 1050 i Åsane Kulturhus. Maks 15 deltagere, påmelding til Per Ivar (tyttis@online.no)
Vel møtt!

Online kurs med Fredrik Strømme for Biofoto Innlandet; bruk av Adobe Lightroom
2024-10-21 19:00 - 21:00
Ta kontakt på innlandet@biofoto.no for påmelding til kurset.

Østlandet: online kurs i Lightroom - 24. oktober med Fredrik Strømme
2024-10-24 18:00 - 21:00 | Online
Online kurs i Lightroom
Vi er så heldige å fått den dyktige kursholderen Fredrik Strømme til å ha kurs i Lightroom for medlemmer i BioFoto Østlandet.

Dato: 24. oktober kl 18.00 til 21.00
Frist for påmelding er fredag18. oktober kl 12.00
Pris kr 100,- pr person (max 20 personer)
Kurset vil foregå digitalt via Zoom og alle som er med på kurset vil få tilgang til å laste ned kurset i sin helhet etter kurskvelden

Bindende påmelding ved utføring av punkt 1 og 2 under

Registrer deg ved å klikke på RSVP linken under (kun for innloggede medlemmer)
Betal 100kr via VIPPS #536728 til Biofoto Østlandet

Hva vil du lære?
Dette er et grunnleggende kurs hvor du vil få en innføring i de vanligste og mest brukte verktøyene i Lightroom Classic. Du trenger ingen Lightroom kunnskaper fra før, men er nysgjerrig på hva dette programmet har å tilby. Kurset skjer på Zoom og du vil få en innloggingslenke før kurset starter. Og du trenger ikke Zoom konto eller abonnement for å logge inn på lenka. Da vil du kunne følge med på min skjerm, samtidig som jeg forklarer. Og det vil være muligheter for å stille spørsmål underveis.
Dette vil du få innføring i

God forståelse for hvordan Lightroom behandler bildene på en veldig sikker måte ved å ta i bruk katalog. Katalogen er selve “hjernen” til Lightroom.
Tips til hvordan man organiserer bildene på harddisk eller ekstern harddisk, for en ekstra oversiktlig Lightroom.
Hvordan importere bilder, samt ulike ekstra valg man kan gjøre i forbindelse med det.
Organisering og sortering av importerte bilder ved bruk av samlinger, som er den beste metoden for et oversiktlig system på bildene. Og du vil få gode råd på hvordan man setter de opp slik at du vil ha veldig god kontroll på hvor ulike bilder befinner seg.
Hvordan skille ut bilder man er godt fornøyd med og bilder man er mindre fornøyd med i samlingene, slik at det også er organisert på en ryddig måte.
Bruk av plukkflagg, vurderinger, fargeetiketter og grupperinger. Dette er verktøy som gjør organiseringen enda mer oversiktlig.
Legge søkeord på bildene og forandre filnavn, for å gjøre de lettere søkbar.
Ulike metoder for å bruke søkeverktøyet.
Hvordan automatisere enkelte prosesser i organiseringen ved bruk av smarte verktøy.
Gjennomgang av alle glidebrytere man bruker i forbindelse med redigering.
Verktøy som bruker kunstig intelligens.
Beskjæring av bilder, og hvordan bruke dette verktøyet på en optimal måte med tanke på komposisjon.
Hvordan fjerne uønskede element.
Ulike metoder for maskering. Maskering er en teknikk hvor man gjør redigering kun på en utvalgt del av bildet. Du vil lære å maskere alt fra større deler av bildet og helt ned til små detaljer som iris i øyet, med veldig enkle grep.
Eksport av bilder.

Hilsen Styret i BioFoto Østlandet
Påmelding her gjennom BioFoto Østlandets nettside.

Midt-Norske NaturFotodager 2024
2024-10-25 16:30 - 2024-10-26 18:00 | Stokkan ungdomsskole, Stokkanvegen 13, Stjørdal, 7507, Norway

Trolldalen og Trolldalsåsen 27. oktober
2024-10-27 10:00 - 15:00 | Trolldalen
Trolldalsåsen og Trolldalen er et naturskjønt område med store kontraster i landskapet. Området har store naturverdier og opplevelseskvaliteter for friluftslivet. Bortsett fra den nederste delen av Trolldalen, inngår Trolldalsåsen og Trolldalen i Østmarka nasjonalpark.
Som navnet tyder på, er Trolldalen både vill og trolsk. Øverst i Trolldalen finnes Dryppet, en spesiell foss som tilsynelatende kommer ut av en fjellvegg. Oppe på platået er det rolige landskapsformer med to myrer. Trolldalsåsen er på 284 moh., og like øst for toppen finner vi et av Østmarkas fineste utsiktspunkt med en markert varde. Vegetasjonen er dominert av furuskog som preger områdene rundt myrene og på de tørrere kollene. I de mer fuktige drågene, og i Trolldalen, dominerer granskogen. I store deler av området er skogen mellom 80-120 år gammel (naturskog), og på åsryggene er det mange spennende og krokete furutrær.

Trolldalen i Østmarka. Foto: Nils Olaf Thonvald

Dryppet i Østmarka. Foto: Nils Olaf Thonvald

Det er muligheter for spennende skogsinteriørbilder og mer nære motiver. Det er noe fugler i området, også svartspett. Fuglene er generelt vanskelig å ta bilde av i skogen.
Det kan være både vått og kronglete å komme seg frem å området. Ta på godt og vanntett fottøy og gode turklær. Stativ og filter (grå, pola) er lurt å ta med. Matpakke. Sitteunderlag. Tørre sko og sokker er lurt å ha i bilen.
Trolldalen er ganske kupert.
Fremmøte søndag 27. oktober kl 10.00 innerst på parkeringsplassen innenfor Skullerud skole (samme avkjøring som til skolen). Her er parkeringa på Google maps. Vi møtes ved foten av gangveien. Turen inn går forbi Rustasaga sportsstue og videre på god skogsvei, frem til Trolldalen, 30-40 min (2,3 km fra Parkeringen til Trolldalen) å gå. Videre går turen med div fotostopp opp Trolldalen og Trolldalsåsen.
Turleder Nils Olaf Thonvald, mob 48008662.

Foredrag Pål Brenne "Pust og påfyll"
2024-10-30 19:00 - 20:30 | Misjonskirka Bodø, Storgata 70, Bodø, 8006, Norway
🎈
“Pust og påfyll” bilder til forfriskning av hverdagen. Pål Brenne er naturfotograf, prest og redaktør i BioFotos blad Naturfotografen. Han viser bilder fra sitt nærmiljø på Romerike. Bilder som er forfriskende for ham å ta og for oss å se og høre historiene rundt.

Østlandet: online kurs i Photoshop – 31. oktober med Fredrik Strømme
2024-10-31 18:00 - 21:00 | Online
Online kurs i Photoshop
Vi er så heldige å fått den dyktige kursholderen Fredrik Strømme til å ha kurs i Photoshop for medlemmer i BioFoto Østlandet.

Dato: 31. oktober kl 18.00 til 21.00
Frist for påmelding er fredag 25. oktober kl 12.00
Pris kr 100,- pr person (max 20 personer)
Kurset vil foregå digitalt via Zoom og alle som er med på kurset vil få tilgang til å laste ned kurset i sin helhet etter kurskvelden

Bindende påmelding ved utføring av punkt 1 og 2 under

Registrer deg ved å klikke på RSVP linken under (kun for innloggede medlemmer)
Betal 100kr via VIPPS #536728 til Biofoto Østlandet

Hva vil du lære?
Dette er et grunnleggende kurs hvor du vil få en innføring i de vanligste og mest brukte verktøyene i Photoshop. Du trenger ingen Photoshop kunnskaper fra før, men er nysgjerrig på hva dette programmet har å tilby. Etter kurset vil du ha kunnskap om alt fra enkle fargejusteringer til komplekse maskeringer. Samt fått innføring i ulike kunstig intelligens verktøy. Dette er en veldig spennende teknologi som gjør at det som før var avanserte øvelser, nå enkelt kan gjøres etter et grunnleggende kurs. Slik at du vil være i stand til å utføre oppgaver man tidligere trengte stor erfaring for å få til.
Dette vil du få innføring i

Lag (Layers). Dette er Photoshop sitt viktigste verktøy og vil bli brukt gjennom hele kurset.
Justeringslag (Adjustment layers). Dette er spesial lag som gjør at du kan forandre farger, fargemetning, lys, kontrast med mer.
Hvordan klippe ut fra et bilde og sette det inn i et annet ved å bruke et verktøy som heter smart objects.
Bruk av (Transform) verktøy for å justere størrelse.
Lag effekter (Layer Effects). Disse brukes for å legge til skygge, glød, tekstur med mer.
Ulike metoder for å fjerne uønskede og sette inn ønskede elementer, blant annet ved bruk av kunstig intelligens.
Gjennomgang av de mest brukte verktøyene som flytteverktøy, markeringsverktøy, tekstverktøy med mer.
Ulike metoder for maskering. Fra enkel til mer kompleks maskering, som for eksempel hår.
Hvordan maskere ut et objekt med et eneste museklikk.
Bytte himmel ved bruk av kunstig intelligens, også med kun et museklikk.
Kunstig intelligens filter.
Kort om bruk av pensler (Brush).
Kort om klargjøring for utskrift (Print).
Klargjøring for sosiale medier.
Gjennom hele kurset vil du lære ulike snarveier som gjør arbeidsflyten bedre.

Hilsen Styret i BioFoto Østlandet
Påmelding her gjennom BioFoto Østlandets nettside.

Medlemsmøte 5. november - Anne Noddeland
2024-11-05 18:00 - 20:45 | Rådhuskvartalet, Rådhusgata 18, KRISTIANSAND
Anne Noddeland kommer. Kommer du?

Kåsøren denne kvelden er Anne Noddeland. Hun vil ta oss med på en visuell reise til ulike steder i verden, også her hjemme. Vi får en lett blanding av landskap, dyr, fugl og andre kryp ++. Vi vil også få et innblikk i hennes pågående prosjekt; “Glans”, som viser noe av Annes fascinasjon for naturen og hva lyset gjør med fuglenes fjærprakt.

Månedens Foto har temaet sort/hvitt. Innsendte bilder blir vist frem, og for bilder der fotografen er tilstede vil det bli bildesamtale. Vi kårer Topp 5 i MF.

Som alltid blir det en god pause med tid til å dele siste nytt med hverandre.

VELKOMMEN TIL ALLE MEDLEMMER OG ANDRE INTERESSERTE!

Medlemsmøte 6. november – Bente Klevenberg
2024-11-06 19:00 - 21:00 | OsloMet Kjeller, Kunnskapsveien 55, Kjeller, 2007, Norway
Makrofoto og lysmaling.
Bente Klevenberg har vært medlem i Biofot Østlandsavdelingen i flere år. Hun er hovedsakelig makrofotograf og finner fotomotivene i sitt nærmiljø. Med sine sopp- og plantebilder ønsker hun å formidle naturens mangfold med fokus på former og små detaljer. Gjennom kamera ser hun naturen som et kunstverk.
På kveldsmøtet vil hun vise makrobilder av sopp og planter, og fortelle hvordan hun jobber med lys. Blant annet hvordan hun bruker lysmalingsteknikk.
Hjemmeside: benteklevenbergphotography.net
Instagram: @bklevenberg
Tema kveldskonkurransen: Nærbilde/Macro

Medlemsmøte Sunnmøre og Nordfjord - Heidi Mellingen
2024-11-06 19:00 - 21:30 | Volda, Norge, Stormyra 3, Volda, 6100
UTFORSK NATURENS MAGI MED LEIAREN FOR BIOFOTO NORGE
BioFoto Sunnmøre og Nordfjord får besøk av Heidi Mellingen, leiaren for BioFoto Norge. Ho vil halde foredrag og gi informasjon om BioFoto. Bli med på ei inspirerande reise gjennom vakre landskap og unike naturopplevingar når ho inviterer til eit tankevekkande og visuelt engasjerande foredrag. Heidi er busett på austlandet og brukar energi på å filosofere over korleis naturen påvirkar oss, og ho arbeider for å beskytte både naturen og skapningane som lever i den etter beste evne.

Medlemsmøte Biofoto Hordaland
2024-11-07 18:00 - 20:00 | Åsane Kulturhus, Åsane senter 52, Bergen, 5116, Norway
Tema denne kveldene er: Natur i Bergen – mer mangfoldig enn mange tror. Foredragsholder er Anders Lundberg, og en viktig del av foredraget er naturligvis bilder fra den nyeste boken hans, “Bergen, naturlegvis”.
Her kan vi se fram til et spennende og lærerikt foredrag om naturen utenfor vår egen stuedør.
Stedet er som vanlig Multisalen i det flotte kulturhuset i Åsane, og foredraget vil også bli overført på Teams, medlemmene i Biofoto Hordaland vil få invitasjon til Teams møte.
For de som møter i kulturhuset vil det bli både bilder, foredrag, og en hyggelig pause med litt mat og prat med gode fotovenner!
Hjertelig velkommen!

Online kurs med Fredrik Strømme for Biofoto Innlandet; bruk av Adobe Photoshop
2024-11-07 19:00 - 21:00
